ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को लगभग 184.86 करोड़ टीके प्रदान किये गए
राज्यों/केंद्र शासित प्रदेशों के पास अभी भी 15.95 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,84,86,85,495
|
|
शेष टीके
|
|
15,95,39,716
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 184.86 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 15.95 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 193.53 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 9.22 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। राष्ट्रव्यापी कोविड 19 टीकाकरण अभियान 16 जनवरी,2021 को प्रांरभ हुआ था। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,93,53,58,865
|
|
शेष टीके
|
|
9,22,40,825
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 193.53 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 9.22 करोड़  से अधिक अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
वित्त मंत्रालय
आयकर विभाग ने महाराष्ट्र के पुणे में तलाशी अभियान चलाया
आयकर विभाग ने विगत 25 नवम्बर, 2021 को महाराष्ट्र में डेयरी फार्मिंग और दुग्ध उत्पादों में संलग्न पुणे के एक प्रमुख समूह के यहां तलाशी और जब्ती अभियान शुरू किया था। इस तलाशी अभियान में भारत के 6 शहरों में फैले 30 से अधिक परिसरों को शामिल किया गया।
तलाशी की कार्रवाई के दौरान कई आपत्तिजनक दस्तावेज और कर चोरी के सबूत मिले हैं और उन्हें जब्त किया गया है। इन साक्ष्यों का प्रारंभिक विश्लेषण स्पष्ट रूप से विभिन्न अनियमितताओं और कदाचारों जैसे फर्जी खरीद, बेहिसाब नकद बिक्री, नकद ऋण लेनदेन और उनके पुनर्भुगतान, अस्पष्टीकृत नकद उधारी  आदि को अपनाकर कर योग्य आय की चोरी को दर्शाता है। बिक्री के समय नुकसान के गलत दावे अथवा इस दौरान दुधारू पशुओं की मृत्यु के गलत दावों आदि को भी पाया गया है।
ऐसे साक्ष्य भी एकत्र किए गए हैं जिनसे यह पता चलता है कि निर्धारिती समूह ने अपनी कर योग्य आय से विशिष्ट कटौती का दावा करने के लिए उचित और अलग खाते के हिसाब की किताबें नहीं बनाई हुई हैं।
तलाशी अभियान में करीब 2.50 करोड़ रुपये की बेहिसाब नकदी और बिना स्पष्टीकरण वाले आभूषण  भी बरामद किए गए हैं। जबकि कुछ बैंक लॉकरों का खोला जाना अभी बाकी है। अब तक की गई तलाशी कार्रवाई में 400 करोड़ रुपये से अधिक की बेहिसाब आय का पता चला है। इस सम्बन्ध में आगे की जांच जारी है।
स्वास्थ्य एवं परिवार कल्याण मंत्रालय
कोविड-19 पर ताज़ा जानकारी
देशव्यापी टीकाकरण अभियान के तहत अब तक वैक्सीन की 35.75 करोड़ डोज लगाई गई हैं।
पिछले 24 घंटों में भारत में 34,703 नये मामले दर्ज हुये, जो 111 दिनों में सबसे कम हैं।
भारत में सक्रिय मामले कम होकर 4,64,357 तक पहुंचे, जो 101 दिनों में सबसे कम हैं।
कुल मामलों में सक्रिय मामले 1.52 प्रतिशत हैं।
अब तक पूरे देश में कुल 2,97,52,294 मरीज स्वस्थ हुये।
पिछले 24 घंटों के दौरान 51,864 मरीज स्वस्थ हुये।
पिछले लगातार 54वें दिन दैनिक नये मामलों की तुलना में दैनिक रिकवरी अधिक रही।
रिकवरी दर में इजाफा, वह 97.17 प्रतिशत पहुंची।
साप्ताहिक पॉजिटिविटी दर पांच प्रतिशत से नीचे कायम। वर्तमान में यह 2.40 प्रतिशत है।
दैनिक पॉजिटिविटी दर 2.11 प्रतिशत है, जो लगातार 15वें दिन तीन प्रतिशत से कम पर कायम है।
जांच क्षमता में उल्लेखनीय वृद्धि के साथ, अभी तक कुल 42.14 करोड़ से अधिक जांचें की जा चुकी हैं।
प्रधानमंत्री कार्यालय
प्रधानमंत्री ने अंतर्राष्ट्रीय अभिलेखागार दिवस पर संग्रह कार्य के महत्व पर जोर दिया
प्रधानमंत्री श्री नरेन्द्र मोदी ने हमारी विरासत और ज्ञान को संरक्षित करने में उचित संग्रह कार्य और इसकी भूमिका की आवश्यकता को रेखांकित किया है।
अंतर्राष्ट्रीय अभिलेखागार दिवस के अवसर पर आयोजित एक प्रदर्शनी के बारे में भारत के राष्ट्रीय अभिलेखागार के एक ट्वीट थ्रेड के जवाब में प्रधानमंत्री ने ट्वीट किया:
"उचित तरीके से संग्रह करना, हमारी विरासत और ज्ञान को संरक्षित करने की हमारी प्रतिबद्धता का प्रमाण है। यह सुनिश्चित करता है कि आने वाली पीढ़ियां अतीत से जुड़ पाने में सक्षम होंगी और हमारे सामूहिक ज्ञान पर आगे बढ़ना जारी रखेंगी। आइए हम अपने पुराभिलेखविदों को सम्मान दें, जो हमारे इतिहास का परिश्रमपूर्वक संरक्षण करते हैं।"
संस्कृति मंत्रालय
प्रयागराज कुंभ में कल संपन्न होगा चौथा शाही स्नान
प्रयागराज कुंभ में अखाड़ों का तीसरा और अंतिम शाही स्नान कल वसंत पंचमी के पावन मौके पर संपन्न होगा। तल रहे कुंभ समारोह में यह चौथा शाही स्नान होगा। इश अवसर पर दो करोड़ से ज्यादा श्रद्धालु डुबकी लगायेंगे। श्रद्धालुओं के लिए मेला प्रशासन ने 8 किलोमीटर के दायरे में 40 घाटों का निर्माण कराया है। सुरक्षा के पुख्ता प्रबंध किए गए हैं। इस अवसर पर भारी भीड़ को देखते हुए केंद्रीय अर्धसैनिक बलों की अतिरिक्त टुक़ड़ियों को तैनात किया गया है। गंगा और यमुना पर बने दो पुल यातायात के लिए बंद कर दिए जाएंगे और यमुना पर केवल एक पुराने पुल को यातायात के लिए खोल दिया जाएगा। एक से पांच नंबर तक के पांच पैंटून पुल भी जनता के लिए बंद हो जाएंगे और 7 तथा 19 नंबर के पैंटून पुल केवल प्रशासनिक उपयोग के लिए होंगे।श्रद्धालुओं की भीड़ को नियंत्रित करने के लिए सार्वजनिक पता प्रणाली के साथ अतिरिक्त वॉच टॉवर बनाए गए हैं। मेला प्रशासन ने कहा है कि इलाहाबाद उच्च न्यायालय के आदेश के अनुसार स्नान घाटों की 100 फीट के दायरे में फोटोग्राफी की अनुमति नहीं दी जाएगी। अदालत ने यह भी निर्देश दिया है कि स्नान कर रही महिलाओं की तस्वीरें नहीं प्रकाशित की जाएं।प्रयागराज में सभी शैक्षणिक संस्थान आज से तीन दिनों के लिए बंद कर दिए गए हैं।
मेला प्रशासन ने मेला क्षेत्र में एक स्थान पर भक्तों की किसी भी मण्डली को जमा होने से रोकने के लिए संवेदनशील स्थानों पर मजिस्ट्रेट और पुलिस अधिकारियों को भी तैनात किया है।
संस्कृति मंत्रालय
केंद्रीय संस्कृति एवं विदेश राज्य मंत्री श्रीमती मीनाक्षी लेखी ने आज नववर्ष के अवसर पर आईजीएनसीए में 'टेम्पल 360' वेबसाइट का उद्घाटन किया
टेम्पल 360 एक डिजिटल प्लेटफॉर्म है जहां कोई भी किसी भी जगह से 12 ज्योतिर्लिंगों और चार धाम के दर्शन कर सकता है: श्रीमती मीनाक्षी लेखी
केंद्रीय संस्कृति और विदेश राज्य मंत्रीश्रीमती मीनाक्षी लेखी ने आजादी का अमृत महोत्सव के तत्वावधान में नई दिल्ली के इंदिरा गांधी राष्ट्रीय कला केंद्रआईजीएनसीए एम्पीथिएटरमें संस्कृति मंत्रालय द्वारा आयोजित एक कार्यक्रम के दौरान वेबसाइट 'टेम्पल 360'का शुभारंभ किया।
वेबसाइट के शुभारंभ के बादश्रीमतीमीनाक्षी लेखी ने सभी को नव वर्ष की शुभकामनाएं दीं। उन्होंने सभा को संबोधित करते हुए कहा, 'आज हमने टेम्पल 350 का शुभारंभ किया है और मुझे खुशी है कि यहां मौजूद युवा पीढ़ी रघुवंशी जी के गीतों पर नृत्य कर रही है। यही भारत की ताकत है।'
श्रीमती लेखी ने आगे कहा,'कोरोना के दौरान लोग मंदिरों में नहीं जा पा रहे थे। तमाम कारणों से लोग मंदिरों में जाकर दर्शन नहीं कर सकते हैं। टेम्पल 360 एक ऐसा डिजिटल प्लेटफॉर्म है जहां कोई भी किसी भी जगह से 12 ज्योतिर्लिंगों और चार धाम के दर्शन कर सकता है।'
श्रीमती लेखी ने बताया कि इस प्लेटफॉर्म के जरिये लोग ई-दर्शन, ई-प्रसाद और ई-आरती को देख सकते हैं और उसमें भाग ले सकते हैं। इस प्रकार यह सभी के जीवन को सुविधाजनक बनाता है और लोगों को जोड़े रखता है।
टेम्पल 360 एक ऐसी वेबसाइट है जहां लोग भारत में कहीं से भी अपनी पसंद के मंदिर में कभी भी जा सकता है। इस वेबसाइट की मदद सेलोग कुछ सबसे पवित्र हिंदू तीर्थस्थलों की भव्यता का डिजिटल तरीके से दर्शन कर सकते हैं। इस वेबसाइट के जरिये भक्त को ई-आरती एवं अन्य सेवाकरने की सुविधा भी उपलब्ध कराई गई है।
कार्यक्रम की शुरुआत श्री अर्पण बोस द्वारा वायलिन वादन के साथ हुई और उसके बाद श्री फरीद हसन द्वारा भजन प्रस्तुत किया गया। इसके अलावा सुश्री अनुसुइया गोस्वामी द्वारा 'सत्तरिया नृत्य' का भी प्रदर्शन किया गया।
श्री हंसराज रघुवंशी द्वारा प्रस्तुत भजन संध्या और दर्शकों को प्रसाद वितरण के साथ कार्यक्रम का समापन हुआ।
वित्त मंत्रालय
भारतीय स्टेट बैंक  की अधिकृत शाखाओं से इलेक्टोरल बांड की बिक्री
भारत सरकार ने इलेक्टोरल बांड स्कीम 2018 को राजपत्र अधिसूचना संख्या 20 को दिनांक 02 जनवरी 2018 को अधिसूचित किया था। योजना के प्रावधानों के अनुसार, इलेक्टोरल बांड एक व्यक्ति द्वारा खरीदा जा सकता है  में परिभाषित है), जो भारत का नागरिक है या भारत में निगमित या स्थापित है। एक व्यक्ति होने के नाते वह अकेले या अन्य व्यक्तियों के साथ मिलकर संयुक्त रुप से इलेक्टोरल बांड खरीद सकता है। केवल वे राजनीतिक दल जो जन प्रतिनिधित्व अधिनियम, 1951  की धारा 29ए के तहत पंजीकृत हैं और जिन्हें लोक सभा या विधान सभा के पिछले आम चुनाव में कम से कम एक प्रतिशत मत मिले हैं, वह इलेक्टोरल बांड प्राप्त करने के लिए पात्र होंगे। इलेक्टोरल बांड एक पात्र राजनीतिक दल द्वारा अधिकृत बैंक के एक बैंक खाते के जरिए भुनाया  जा सकेगा।
XVIII चरण के इलेक्टोरल बांड की बिक्री भारतीय स्टेट बैंक  को, उसकी 29 अधिकृत शाखाओं  के जरिए जारी करने और भुनाने के लिए अधिकृत किया गया है। यह बांड 01.10.2021 से 10.10.2021 तक उपलब्ध रहेंगे।
इलेक्टोरल बांड जारी होने की तारीख से 15 कैलेंडर दिनों के लिए वैध होंगे और वैधता अवधि की समाप्ति के बाद उसे जमा किए जाने पर, बांड प्राप्त करने वाले राजनीतिक दल को कोई भुगतान नहीं किया जाएगा। एक पात्र राजनीतिक दल द्वारा अपने खाते में जमा किए गए इलेक्टोरल बांड की राशि उसी दिन उसके खाते में जमा कर दी जाएगी।
अनुलग्नक
स्वास्थ्य एवं परिवार कल्याण मंत्रालय
भारत में कोविड के सक्रियमामलों की संख्या 138 दिनों के बाद 4.03 लाख पर पहुंची
ठीक होने वाले मरीजों की संख्या 91 लाख के पार पहुंची
पिछले हफ्ते भारत में प्रति मिलियन जनसंख्या पर आने वाले नए मामलों की संख्या दुनिया में सबसे कम में से एक है
भारत के कुल सक्रिय कोविड मामलों का आंकड़ा आज 4.03 लाख  से नीचे चला गया है। यह 138 दिनों के बाद सबसे कम दर्ज किया गया है। 21 जुलाई 2020 को कुल सक्रिय मरीज़ों की संख्या 4,02,529 थी।
पिछले नौ दिनों के रुझान के साथ, भारत ने पिछले 24 घंटों के दौरान दैनिक नए मामलों की तुलना में ठीक होने वाले मरीजों की संख्या अधिक रही। दैनिक मामलों की तुलना में अधिक दैनिक रिकवरी की प्रवृत्ति ने भारत के सक्रिय कैसेलोड के निरंतर संकुचन को जन्म दिया है, जो वर्तमान में कुल सकारात्मक मामलों का केवल 4.18% है।
बीते चौबीस घंटे के दौरान भारत में 36,011 लोग कोरोना से संक्रमित पाए गए, इसी अवधि के दौरान 41,970 नई मरीज ठीक हुए हैं । नए रिकवर होने वाले मामलों में 6,441 की गिरावट आई है।
भारत में पिछले सात दिनों में प्रति मिलियन जनसंख्या पर नए मामलों की संख्या 186 हैं। यह दुनिया में सबसे कम में से एक है।
नए ठीक होने वाले मामलों और नए मामलों के बीच भी अंतर सुधर रहा है और रिकवरी रेट सुधरकर 94.37% हो गया है।
कुल ठीक होने वाले मामले 91 लाख  की संख्या को पार कर चुके हैं। रिकवर होने वाले मामलों और सक्रिय मामलों के बीच की खाई लगातार बढ़ रही है जो अब 87 लाख  के करीब है।
ठीक होने वाले नए मामलों में से 76.6% मामले 10 राज्यों / केंद्र शासित प्रदेशों से हैं।
महाराष्ट्र में एक दिन में सबसे अधिक 5,834 नए मरीज रिकवर हुए हैं। इसके बाद केरल में एक दिन में सर्वाधिक 5,820 मरीज रिकवर हुए हैं जबकि दिल्ली में यह संख्या 4,916 रही है।
नए मामलों में 75.70 फीसदी योगदान 10 राज्यों और केंद्र शासित प्रदेशों से हैं।
केरल में सबसे अधिक दैनिक नए मामले 5,848 दर्ज किए गए है। इसके बाद महाराष्ट्र से एक दिन में 4,922 नए मामले और दिल्ली से 3,419 नए मामले दर्ज किए गए हैं।
पिछले 24 घंटे के दौरान 482 रोगियों की मौत हुई है।
दस राज्यों / केन्द्र शासित प्रदेशों का नई मौतों में 79.05 फीसदी का योगदान है। महाराष्ट्र में सबसे ज्यादा मौतें  हुई हैं और उसके बाद दिल्ली और पश्चिम बंगाल में क्रमशः 77 और 49 मौतें हुई हैं।
- सप्ताह के दौरान प्रति मिलियन आबादी में प्रत्येक दिन होने वाली मौतों की तुलना वैश्विक स्तर पर की जाए तो भारत में यह सबसे कम यानि प्रति मिलियन आबादी पर केवल 3 मौतें हैं।.
प्रधानमंत्री कार्यालय
प्रधानमंत्री श्री नरेन्द्र मोदी और फिलीपींस के राष्ट्रपति महामहिम श्री फर्डिनेंड मार्कोस जूनियर के बीच फोन पर बातचीत
प्रधानमंत्री श्री नरेन्द्र मोदी ने आज फिलीपींस के राष्ट्रपति महामहिम श्री फर्डिनेंड मार्कोस जूनियर से फोन पर बातचीत की।
प्रधानमंत्री श्री नरेन्द्र मोदी ने फिलीपींस के 17वें राष्ट्रपति के रूप में चुने जाने पर महामहिम मार्कोस जूनियर को बधाई दी।
दोनों राजनेताओं ने द्विपक्षीय सहभागिता वाले विभिन्न क्षेत्रों की समीक्षा की, और हाल के वर्षों में दोनों देशों के बीच काफी तेजी से आपसी सहयोग बढ़ने पर संतोष व्यक्त किया।
प्रधानमंत्री श्री नरेन्द्र मोदी ने भारत की ‘एक्ट ईस्ट’ नीति और भारत के हिंद-प्रशांत विजन में फिलीपींस द्वारा निभाई जाने वाली महत्वपूर्ण भूमिका को दोहराया, एवं द्विपक्षीय संबंधों का और ज्यादा विस्तार करने की इच्छा व्यक्त की।
प्रधानमंत्री श्री नरेन्द्र मोदी ने राष्ट्रपति फर्डिनेंड मार्कोस जूनियर को फिलीपींस के विकास के लिए उनकी योजनाओं और परियोजनाओं में भारत की ओर से पूर्ण सहयोग देने का आश्वासन भी दिया।
भारतीय प्रतिस्पर्धा आयोग
सीसीआई ने प्रतिस्पर्धा अधिनियम, 2002 की धारा 31  के तहत एसवीएफ डोरबेल  लिमिटेड  द्वारा दिल्लीवेरी प्राइवेट लिमिटेड  के द्वितीयक अधिग्रहण को दी मंजूरी
भारतीय प्रतिस्पर्धा आयोग  ने आज एसवीएफ डोरबेल  लिमिटेड  द्वारा प्रतिस्पर्धा अधिनियम, 2002 की धारा 31  के तहत दिल्लीवेरी प्राइवेट लिमिटेड  में द्वितीयक अधिग्रहण को मंजूरी दे दी है।
प्रस्तावित सौदा एसवीडीएफ द्वारा 3.28 फीसदी तक हिस्सेदारी के द्वितीयक अधिग्रहण और डीपीएल की चुकता शेयर पूंजी के पूरी तरह इस्तेमाल पर आधारित है। इस अधिग्रहण के क्रम में एसवीडीएफ के पास डीपीएल के 25.72 फीसदी निर्गम और चुकता शेयर पूंजी होगी।
एसवीएफडी, कंपनियों में दीर्घकालिक निवेश पर केंद्रित एक वेंचर कैपिटल फंड सॉफ्टबैंक विजन फंड एल. पी. की तरफ से डीपीएम में प्रस्तावित निवेश के लिए बनाई गई एक होल्डिंग कंपनी है।
डीपीएल भारत में थर्ड पार्टी लॉजिस्टिक्स  सेवाओं के प्रावधान के लिए बाजार में काम कर रही है। अपनी लॉजिस्टिक सेवाओं के तहत डीपीएल विभिन्न ग्राहकों को परिवहन, वेयरहाउसिंग यानी भंडारण, माल ढुलाई सेवाएं और समग्र पूर्ति सेवाएं प्रदान करती है। डीपीएल की लॉजिस्टिक्स सेवाएं उन उद्यमों या व्यक्तियों को प्रदान की जाती हैं जो विभिन्न व्यावसायिक मॉडलों को संचालित करते हैं और मूल्य श्रृंखला  आदि पर मौजूद होते हैं। सीसीआई का विस्तृत बाद में आएगा।
रेल मंत्रालय
रेल एवं वाणिज्य और उद्योग मंत्री श्री पीयूष गोयल ने रेलवे माल ढुलाई और पार्सल सेवा में मजबूत साझेदारी के लिए देश में कुरियर और लॉजिस्टिक सेवाएं देने वाली शीर्ष कंपनियों के साथ बैठक की
रेलवे की ओर से लॉजिस्टिक सेवाओं / कुरियर एजेंसियों के लिए विश्वसनीय, तेज, सस्ती और आसान पार्सल सेवाएं उपलब्ध कराने की पेशकश
साझेदारी के बेहतरीन तौर तरीके तय करने के लिए रेलवे अधिकारियों और उद्योग प्रतिनिधियों के साथ मिलकर संयुक्त कार्यदल बनाया जाएगा
ऐसे समाधान तलाशे जाएंगे जो दोनों पक्षों के लिए लाभकारी हों
केन्द्रीय रेल, वाणिज्य और उद्योग मंत्री श्री पीयूष गोयल ने रेलवे माल ढुलाई और पार्सल सेवाओं के साथ बेहतरीन साझेदारी की सुविधा के लिए देश में कुरियर और लॉजिस्टिक सेवाएं देने वाली शीर्ष कंपनियों के साथ बैठक की।
बैठक में यह जानकारी दी गई कि रेलवे की ओर से लॉजिस्टिक / कुरियर एजेंसियों के लिए विश्वसनीय,तेज,सस्ती और सुलभ पार्सल सेवाओं की पेशकश की जा रही है।
यह बैठक भारतीय रेलवे के माध्यम से निजी पार्सल सेवाओं के कारोबार के विस्तार की संभावनाओं पर चर्चा करने के लिए बुलाई गई थी।
इसके लिए सर्वोत्तम दिशा-निर्देश तय करने तथा कारोबारी सुगमता के लिए रेलवे अधिकारियों और लॉजिस्टिक्स / कुरियर प्रदाताओं के प्रतिनिधियों से मिलकर जत्दी एक संयुक्त कार्यदल का गठन किया जाएगा।
श्री गोयल ने बैठक के अवसर पर कहा कि इसके लिए एक ऐसी व्यवस्था होनी चाहिए जिसमें सभी के लिए सतत व्यापार सुनिश्चित हो सके।
उल्लेखनीय है कि 22 मार्च 2020 से लेकर 02 सितंबर 2020 तक भारतीय रेल द्वारा कुल 5,292 पार्सल ट्रेनें चलाई गईं जिनमें से 5,139 रेलगाड़ियां समय सारिणी के आधार पर संचालित की गईं। इन ट्रेनों के जरिए कुल 3,18,453 टन सामान की ढुलाई की गई जिससे 116.19 करोड़ रूपए की आमदनी हुई।
उल्लेखनीय है कि भारतीय रेलवे ने अगस्त 2020 के महीने में कुल 94.33 मिलियन टन माल ढुलाई की जो कि पिछले साल की इसी अवधि में की गई माल ढुलाई की तुलना में अधिक रहा। 25 मार्च 2020 से 01 सितंबर 2020 के बीच भारतीय रेल ने कुल 141049 रेलगाड़ियों के जरिए 451.38 मिलियन टन माल की ढुलाई की। रेल के जरिए माल ढुलाई को आकर्षक बनाने के लिए भारतीय रेल की ओर से कई तरह की रियायतें / छूट दी जा रही हैं।माल ढुलाई गतिविधियों को संस्थागत रूप देने के लिए आगामी “जीरो बेस्ड टाइम” टेबल में इन्हें शामिल किया जाएगा।
भारतीय प्रतिस्पर्धा आयोग
सीसीआई ने मैकरिटचि इन्वेस्टमेंट पीटीई द्वारा 91स्ट्रीट्स मीडिया टेक्नोलॉजीज प्राइवेट लिमिटेड , एसेंट हेल्थ एंड वैलनेस सलूशनस प्राइवेट लिमिटेड  और एपीआई होल्डिंग्स प्राइवेट लिमिटेड  में अधिग्रहण को मंजूरी दी
भारतीय प्रतिस्पर्धा आयोग  ने आज प्रतिस्पर्धा अधिनियम, 2002 की धारा 31  के तहत मैकरिटचि इन्वेस्टमेंट पीटीई द्वारा 91स्ट्रीट्स मीडिया टेक्नोलॉजीज प्राइवेट लिमिटेड , एसेंट हेल्थ एंड वैलनेस सलूशनस प्राइवेट लिमिटेड  और एपीआई होल्डिंग्स प्राइवेट लिमिटेड  में अधिग्रहण को मंजूरी दी है।
प्रस्तावित संयोजन, अनिवार्य रूप से परिवर्तनीय डिबेंचर के कुछ प्रतिशत, अनिवार्य रूप से परिवर्तनीय वरीयता शेयरों या / और 91स्ट्रीट्स, एसेंट और एपीआई के आम शेयरों के अधिग्रहण से संबंधित है।
मैकरिटचि इन्वेस्टमेंट पीटीई लिमिटेड एक निवेश होल्डिंग कंपनी है व तेमसेक होल्डिंग्स  लिमिटेड की एक अप्रत्यक्ष पूर्ण स्वामित्व वाली सहायक कंपनी है।
91स्ट्रीट्स भारत में पंजीकृत कंपनी है जो सीधे या अपनी सहायक कंपनियों के माध्यम से अखिल भारतीय स्तर पर संचालित की जा रही है। 91स्ट्रीट्स, एक ई-कॉमर्स प्लेटफॉर्म  विकसित करने के लिए आवश्यक तकनीकी और बौद्धिक संपदा की मालिक है, जो वैध लाइसेंस के साथ खुदरा विक्रेताओं / खुदरा फार्मेसी द्वारा दवाओं और न्यूट्रास्युटिकल्स की बिक्री करती है और तीसरे पक्ष द्वारा किये जाने वाले नैदानिक परीक्षण के लिए पैकेज की सुविधाएं देती है। यह टेली-मेडिकल परामर्श प्लेटफार्म की मालिक है और इसका विकास भी करती है। इसके अतिरिक्त, 91स्ट्रीट्स की सहायक कंपनियां थोक  फार्मास्युटिकल उत्पादों की बिक्री और वितरण का कार्य करती हैं, भारत में फार्मास्युटिकल रिटेलर्स के लिए बिक्री करती हैं और लॉजिस्टिक्स डिलीवरी और परिवहन सेवाओं का भी कारोबार करती हैं।
एसेंट भारत में पंजीकृत कंपनी है जो सीधे या अपनी सहायक कंपनियों के माध्यम से अखिल भारतीय स्तर पर संचालित की जा रही है। यह थोक बी2बी बिक्री और दवा के वितरण , दुकानों में नकद आधार पर एफएमसीजी और न्यूट्रास्युटिकल उत्पादों की बिक्री और फार्मास्यूटिकल्स उद्योग में बी2बी बिक्री की सुविधा के लिए खरीद आदेश प्रबंधन प्रणाली पर आधारित एप्लिकेशन को विकसित करने या इसके मालिक बनने के व्यवसाय में है।
एपीआई भारत में पंजीकृत एक कंपनी है और कोई भी व्यवसाय नहीं करती है।
सीसीआई का विस्तृत आदेश जल्द ही जारी किया जायेगा।
रक्षा मंत्रालय
अंडमान-निकोबार कमान ने ट्राई-सर्विसेज पैरा जंपिंग एंड फ्रीफॉल स्काईडाइविंग प्रशिक्षण कोर्स का संचालन किया
अंडमान-निकोबार कमान ने वायु सेना स्टेशन कार निकोबार में पहली बार ट्राई-सर्विसेज पैरा जंपिंग एंड फ्रीफॉल स्काईडाइविंग प्रशिक्षण कोर्स आयोजित करके एक और उपलब्धि हासिल की है। इस कोर्स का संचालन भारतीय वायु सेना द्वारा किया जाता था जो भारतीय सशस्त्र बलों के कर्मियों को प्रशिक्षित करता था।
भारतीय सेना, भारतीय नौसेना और भारतीय वायु सेना के प्रतिभागियों के साथ संयुक्त पैरा जंपिंग एंड स्काईडाइविंग कोर्स के दौरान मह 4 दिनों की छोटी अवधि में कुल 267 जंप किए गए और कुल 31 लोगों ने बेसिक एवं एडवांस्ड कोर्स को पूरा किया। बेसिक कोर्स के प्रतिभागियों ने पैरा विंग हासिल किया। युद्ध के दौरान संयुक्त कौशल एवं परिचालन क्षमता बढ़ाने के लिहाज से यह कोर्स कमान के लिए काफी सफल और ऐतिहासिक महत्व रहा।
संस्कृति मंत्रालय
भारत ने एक साथ 78,220 तिरंगे झंडे फहराकर विश्व रिकॉर्ड बनाया
केंद्रीय गृह मंत्री श्री अमित शाह की उपस्थिति में भारत ने एक साथ 78 हजार 220 तिरंगे झंडे फहराकर ‘गिनीज बुक ऑफ वर्ल्ड रिकॉर्ड’ बनाया
केन्द्रीय गृह मंत्री श्री अमित शाह की उपस्थिति में भारत ने एक ही समय में राष्ट्रीय ध्वज फहराने का रिकॉर्ड स्थापित किया है। 23 अप्रैल 2022 को, भारत ने बिहार के भोजपुर जिले के जगदीशपुर में दुलेर ग्राउंड में "वीर कुंवर सिंह विजयोत्सव" कार्यक्रम में एक ही समय में 78,220 तिरंगे झंडे फहराकर ‘गिनीज बुक ऑफ वर्ल्ड रिकॉर्ड’ बनाया है।
यह उपलब्धि जगदीशपुर के तत्कालीन राजा वीर कुंवर सिंह की शानदार विजय को श्रद्धांजलि देने के अवसर हासिल की गई जिन्हें 1857 के स्वतंत्रता संग्राम का एक प्रमुख नायक  माना जाता है। इस कार्यक्रम का आयोजन गृह मंत्रालय और संस्कृति मंत्रालय द्वारा 'आजादी का अमृत महोत्सव', भारत की आजादी की 75वीं वर्षगांठ के तहत किया गया था।
इस प्रयास के गवाह गिनीज बुक ऑफ वर्ल्ड रिकॉर्ड्स के प्रतिनिधि और उपस्थित लोग बने जिन्हें भौतिक पहचान के लिए बैंड पहनने के लिए कहा गया था। इस पूरी घटना को वीडियो के रूप में प्रलेखित किया गया है।
अपने संबोधन में केन्द्रीय गृह मंत्री श्री अमित शाह ने कहा कि प्रधानमन्त्री श्री नरेन्द्र मोदी ने यह कल्पना की है कि वर्ष 2047 में भारत को विश्व का नेतृत्व करना चाहिए और वीर कुंवर सिंह जैसे सभी बहादुर स्वतंत्रता सेनानियों के प्रति हमारी यही सच्ची श्रद्धांजलि हो सकती है। बाबू कुंवर सिंह भी एक महान समाज सुधारक थे और उन्होंने उस समय पिछड़े और दलित लोगों के कल्याण का विचार राष्ट्र के सामने रखा था। इतिहास बाबू कुंवर सिंह के प्रति अन्यायपूर्ण रहा है, क्योंकि उन्हें वह स्थान नहीं दिया गया जिसके वे अपनी वीरता, योग्यता और बलिदान के आधार पर हकदार थे। हालांकि आज बिहार के लोगों ने उन्हें भावपूर्ण श्रद्धांजलि दी है और वीर कुंवर सिंह का नाम एक बार फिर इतिहास में अमर हो गया।
बाबू वीर कुंवर सिंह 1857 के भारतीय स्वतंत्रता संग्राम के एक प्रमुख नेता के रूप में उभरे और 80 वर्ष की आयु होने बावजूद उन्होंने ब्रिटिश औपनिवेशिक शासन के खिलाफ बहादुरी से युद्ध किया। वे जगदीशपुर के परमार राजपूतों की उज्जयिनी वंश के थे। जगदीशपुर वर्तमान में बिहार के भोजपुर जिले का हिस्सा है।
बाबू वीर कुंवर सिंह ने 80 वर्ष की आयु में ब्रिटिश ईस्ट इंडिया कंपनी की कमान के तहत अंग्रेज सैनिकों के खिलाफ सशस्त्र सैनिकों के एक चुनिंदा समूह का नेतृत्व किया। वे ब्रिटिश औपनिवेशिक शासन के विरुद्ध बिहार में स्वतंत्रता संग्राम के एक प्रमुख 'नायक' थे। वे वीर कुंवर सिंह के नाम से लोकप्रिय हैं।
इस ऐतिहासिक कार्यक्रम में केन्द्रीय गृह मंत्री श्री अमित शाह की उपस्थिति में केन्द्रीय मंत्री श्री आर के सिंह, श्री अश्विनी चौबे और श्री नित्यानंद राय भी मौजूद थे। इनके अलावा उपमुख्यमंत्री तारकिशोर प्रसाद और रेणु देवी भी मौजूद रहीं। हजारों की संख्या में जुटे लोगों ने पांच मिनट तक तिरंगा फहराया और राष्ट्रीय गीत ‘वंदे मातरम्’ गाया।